**Sang til 20 års fødselsdag**

Melodi: I skoven skulle være gilde

Den unge Lis var ude til fest med smørrebrød

ved hendes side sad en mand, som alting hende bød:

Sig bare til min unge,

hvis du vil have tunge,

og hvis De ønsker picklis, får De det naturligvis -

Da tænkte hun: Hvorfra mon manden ved, jeg hedder Lis?

De fulgtes hjem fra festen tilsammen i hans bil,

og undervejs han så på kroppens yndige profil.

Han stirrede på blusen

til nederdelens krusen.

Så sa'e hun: De skal ikke tro, at jeg med strutskørt går,

den stritter blot fordi jeg lige har touperet hår

Hun gav ham lov at stjæle et ganske enkelt kys,

hvorpå han standsed' vognen i et roligt gadekryds.

Og så blev pigen kysset -

ja, lige midt i krydset.

Først blev hun lidt forfjamsket, og hun så sig skræmt omkring

så åbned' hun skam læberne, men sagde ingenting.

Da han i gadedøren tog afsked med sin skat,

så spidsede hun munden for at kysse ham godnat.

Men tænk, hun fik en skalle,

så hun var ved at falde.

Han stammede straks undskyld - og jeg håber, du forstår,

at det kan sagtens ske, når man sit slips i klemme får.

De fik en dreng de tvende, en lille munter fyr,

som løb omkring med sut i mund, og lavede postyr.

Hver gang han skulle tisse,

han stor sig skulle vise.

Han stod på tæ'r og tissed', som sin far - og det gik galt,

en dag blev Søren klemt da WC-brættet pludselig faldt.

Han skreg og tabte sutten i kummens klare vand -

straks mor kom til og pustede på Sørens lille mand.

Men stadig hyled' gutten:

Mor sutten - sutten - sutten.

Da tænkte mor: Hør, hvad er det med dig, dit lille skarn,

det er da helt forfærdeligt, som du nu ligner far'n

Hvornår mon festen slutter? Hvornår skal vi gå hjem?

Vi aner ej, om klokken bliver fire eller fem.

Der er i vor forening

en højst forskellig mening,

om vi skal slutte, så vi har en times tid til sex -

den hjemgangstid - ja det for mig er blevet et kompleks.